נאור אורמיה

נאור אורמיה (נולד ב-6 באפריל 1992) הוא זמר ישראלי. נולד בשם נאור אורמיאן בראשון לציון, בה גם גדל והתחנך. אחיהם הצעיר של הילה אורמיה ושל אוהד אורמיה. בנעוריו התפרנס מנגינה בדרבוקה ומעבודה כמלצר-מזמר. אורמיה מעיד על עצמו שהוא הושפע ממוזיקה מצרית, שכן הוא בא ממשפחה יוצאת מצרים ומהזמרים אום כולתום ופריד אל-אטרש, וכן ממוזיקה שחורה ומוזיקת נשמה ומהזמרים האמריקאים אלביס פרסלי וארית'ה פרנקלין. שירת בצה"ל בלהקה הצבאית של חיל האוויר. בשנת 2009 פגש את הסוכן רוברטו בן שושן, בעת שאכל במסעדה, אורמיה יצר עמו קשר ולאחר מכן חתם על חוזה בסוכנות של בן שושן. ב-26 באוקטובר 2010 הוציא אורמיה את אלבום הבכורה שלו בשם "נאור אורמיה". לקראת יציאת האלבום יצאו הסינגלים "מה שאת צריכה" (שנכנס למצעד השנתי של רשת ג' וערוץ 24), "איפה הימים" (את השניים האחרונים אורמיה גם כתב והלחין), "אני מת לדעת" ו"אהבת חיי", במקביל ליציאת האלבום יצא לאור גם "תהיי אתי" ו"לכי לך". במצעד השנתי לשנת תש"ע נבחר אורמיה ל"תגלית השנה", בתחנות הרדיו האזוריות רדיו דרום ורדיו ירושלים ובתחנות נוספות. במצעד השנתי של רשת ג' הגיע שירו "מה שאת צריכה" למקום ה-31. ב-8 בדצמבר 2010 הועלה בערוץ ה-YouTube של אורמיה הסינגל "לא מוצא את עצמי", בדרך לאלבום שני תחת אותו השם. הסינגל "לא מוצא את עצמי" היה השיר הראשון של אורמיה שהתקבל גם בתחנת הרדיו גלגלצ. בינואר 2011 יצא סינגל נוסף, "יוצא מדעתי", מהאלבום העתידי. ב-16 במרץ 2011 הוציא אורמיה לתחנות הרדיו את השיר "בצעדייך", השיר הוא סינגל שלישי מאלבומו השני "לא מוצא את עצמי". באלבום השני כתב והלחין אורמיה את השיר "תני לי להיות", שיצא גם כסינגל רביעי מהאלבום. בחודש אוגוסט באותה שנה הוציא הזמר הצעיר את השיר "הרוח", אותו כתב והלחין לעיבוד מוזיקלי של תמיר צור. במהלך חודש נובמבר 2011 הוציא את השיר "משתגע", סינגל שישי במספר לקראת האלבום השני שתוכנן לצאת בתחילת 2012. ב-7 בפברואר 2012 השתתף אורמיה בדואט עם הזמרת שרית אביטן בשיר "בלילות". נכון ל-20 בנובמבר 2012, השיר זכה ל-1.2 מיליון צפיות ביוטיוב. וידאו הקליפ של השיר הועלה ב-8 בפברואר 2012 ומספר הצפיות בו, נכון ל-20 בנובמבר 2012, עומד על 530,000. ב-15 באוגוסט 2012 הוציא אורמיה את האלבום השני שלו בשם "תתני קצת ממך". ב-4 בנובמבר 2013 הוציא את השיר "תצעק את זה", שהגיע למקום השני במצעד הפזמונים העבריים השבועי של המדיה פורסט. בקיץ 2014 השתתף בשיר "שיר אהבה בשבילך", יחד עם איזי, האולטראס וענבל ביבי. בשנת 2014 אורמיה השתתף בתוכנית המציאות "הצילו! אני לא יודע לבשל", בערוץ 2 של קשת. באותה שנה הוציא את השיר "והיא תראה". בשנת 2020 אורמיה הוציא 3 שירים עבור המיני-אלבום הראשון שלו, משהו אמיתי, Pt. 1. בשנת 2021 השתתף בעונה השמינית של תוכנית המציאות המוזיקלית "הכוכב הבא" בקשת 12, נכנס לנבחרת אך הודח בשלב הדו-קרב הראשון. 2010: נאור אורמיה 2012: תתני קצת ממך מדיה וקבצים בנושא נאור אורמיה בוויקישיתוף נאור אורמיה, סרטונים בערוץ היוטיוב נאור אורמיה, במיזם "אישים" לתיעוד היצירה הישראלית נאור אורמיה, באתר שירונט נאור אורמיה, באתר ספוטיפיי ערן סויסה, יוצא לאור: ריאיון עם נאור אורמיה, באתר nrg‏, 15 במרץ 2010 דורון גל, ‏נאור אורמיה: "השוו אותי לאייל גולן, עופר לוי וקובי פרץ", באתר ‏מאקו‏, 2 במרץ 2010 נאור אורמיה, באתר חריף חגי אוזן, לא דומה לג'סטין ביבר, באתר ישראל היום, 7 בינואר 2011 נאור אורמיה מדבר על הכל, אתר בטריבונה, 31 באוקטובר 2010 אסף נבו, ‏הצילו, אני נאור אורמיה, באתר ‏מאקו‏, 15 באוקטובר 2014 נאור אורמיה, באתר www.ishim.co.il יצא לאזרחות: נאור אורמיה השתחרר מצה"ל, באתר tribona.co.il כתב והלחין דורון אלימלך כתב והלחין דניאל תורג'מן כתב והלחין יוסי בן דוד נאור אורמיה ישטוף בשבילך את המדבר, אסף נבו, mako‏ 01/12/12 שרית אביטן ונאור אורמיה בלילות Sarit Avitan, באתר YouTube, ‏7 בפברואר 2012 שרית אביטן ונאור אורמיה בלילות קליפ Sarit Avitan, באתר YouTube, ‏8 בפברואר 2012